Diari Oficial de la Generalitat Valenciana


Sumari del DOGV 1409, del 25-10-1990 (1990/819131)

RESOLUCIÓ de 15 d'octubre de 1990, de la Direcció General d'Esports, per la qual convoca la <<VIII Campanya d'Esquí>> de la Generalitat Valenciana.
---------------------------------------------------------------------------------------------------------------------------------------------------

### Dades del document

Número de DOGV
:   1409

Data del DOGV
:   25-10-1990

Secció del DOGV
:   ALTRES DISPOSICIONS

Número del document
:   1990/819131


Data del document
:   15-10-1990

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 15 d'octubre de 1990, de la Direcció General d'Esports, per la qual convoca la "VIII Campanya d'Esquí" de la Generalitat Valenciana.  
La «VIII Campanya d'Esquí» té com a un dels seus objectius el fomentar la inquietud dels nostres joves escolars per aquest esport, facilitant-los els mitjans necessaris per al seu accés i pràctica, ja que la Comunitat Valenciana per la seua climatologia no disposa de la infrastructura necessària per al desenvolupament i alhora donar-li un tarannà diferent dels esports practicats habitualment incrementant els seus hàbits esportius.  
Per tot això, vists els resultats obtinguts en anys anteriors i fent ús de les atribucions que em confereix el Reglament Orgànic i funcional de la Conselleria de Cultura, Educació i Ciència aprovat pel Decret 95/87, de 17 d'agost, he resolt:  
Article 1r  
La Direcció General d'Esports convoca la «VIII Campanya d'Esquí de la Generalitat Valenciana».  
Article 2n  
Hom aprova les bases que regiran la convocatòria, les quals figuren com a annex d'aquesta resolució.  
DISPOSICIO FINAL  
Única  
Aquesta resolució vigirà l?endemà de la publicació en el Diari Oficial de la Generalitat Valenciana.  
València 15 d'octubre de 1990.   
El Director General d'Esports:   
José Antonio Chapa López.  
ANNEX  
Bases per les quals es regula la convocatòria de la «Campanya d'Esquí».  
Primera. En la «VIII Campanya d'Esquí» podran participar els centres docents d'EGB, BUP, FP i les universitats de la Comunitat Valenciana.  
L'edat mínima dels participants serà de 12 anys. Tots aquests hauran de dur la cartilla de la Seguretat Social o equivalent. Els menors d'edat que hagen de viatjar a l?estranger hauran de portar, a més dels documents legalment exigits a l?efecte, l'autorització paterna.  
Segona. Les inscripcions es formalitzaran segons el model adjunt per grups de 25 o 50, obtenint-ne una de gratuïta per cada 25 places, i el centre pagarà la totalitat de les places adjudicades encara que no les complete. Les sol·licituds hauran de tenir entrada abans del 10 de novembre en les Direccions Territorials de la Conselleria de Cultura, Educació i Ciència de la província on es trobe domiciliat el centre sol·licitant, situades a:  
- Alacant: C/ Carratalà, 47 Tel: 96/510.04.00.  
- Castelló de la Plana: C/ Mayor, 91 Ibi: 964/22.52.12.  
- València: av. Navarro Reverter, 2 Tel: 96/373.88.11.  
L'ingrés de la quota s'efectuarà en els comptes bancaris que cadascuna de les empreses adjudicatàries indiquen, els quals seran comunicats en el moment de l'adjudicació.  
- Super Espot: 9 setmanes consecutives del 13.01.91 al 16.03.91. Quota: 20.500 PTA.  
- Port del Comte: 9 setmanes consecutives del 13.01.91 al 16.03.91. Quota: 19.000 PTA.  
- La Molina: 8 setmanes consecutives del 20.01.91 al 16.03.91. Quota 24.500 PTA.  
- Astún: 8 setmanes consecutives del 20.01.91 al 16.03.91. Quota 25.500 PTA.  
- Arinsal: 9 setmanes consecutives del 13.01.91 al 16.03.91. Quota 25.000 PTA.  
La quota d'inscripció inclourà el desplaçament des del Bec d'origen i la tornada, l'allotjament en règim de pensió completa (el dinar a les pistes), el bo de remuntades, el lloguer del material (botes, bastons, esquís i fixacions), dues hores diàries de classe a càrrec de monitors especialitzats i assegurança d'accidents.  
Tercera. Per a l'adjudicació dels cursos hom tindrà en compte els criteris següents:  
- Ordre d'entrada en Registre.  
- Assistència a cursos d'esquí en anys anteriors, memòria de l'activitat.  
- Participació en els Jocs Esportius de la Generalitat Valenciana.  
En ser adjudicats els cursos per la Direcció General d'Esports, el Servei Territorial corresponent ho comunicarà a les persones adjudicatàries, que hauran d'ingressar el 25% de la quota en un termini màxim de 30 dies. L'incompliment d'aquest requisit suposarà la renúncia al curs per part del centre. El 75% restant s'ingressarà com a mínim 20 dies abans de la incorporació.  
En acabar l'activitat hauran de lliurar a la Direcció General d'Esports un informe memòria fent èmfasi especial en aquells aspectes que es consideren més importants per al desenvolupament de la campanya i valorant com a mínim el transport, l'hotel, l'estació, el material d'esquí, les classes d'esquí i l'atenció sanitària.  
Quarta. La Direcció General d'Esports es reserva el dret de suspendre els cursos a qualsevol de les estacions d'esquí si alguna circumstància n'impedeix el desenvolupament normal, gestionant la devolució total o parcial, si escau, de la quota.